ઈકબાલ કાસકરે જણાવ્યું કે, દાઉદ હાલમાં કરાચીમાં રહી રહ્યો છે. તેના પાકિસ્તાનમાં ચાર ઠેકાણા છે. દાઉદ સાથે સંપર્ક હોવાનું પૂછવામાં આવતા ઈકબાલે જણાવ્યું કે, મોટા ભાઈ અનીસે ઘણીવાર તેની સાથે ઈન્ટરનેશનલ નંબરોથી સંપર્ક કર્યો છે. જોકે, દાઉદે પાછલા ત્રણ વર્ષોમાં ક્યારેય પણ ભારતમાં પોતાના એજન્ટ અથવા સબંધીઓને સંપર્ક કર્યો નથી. તેને ડર છે કે, ક્યાંક તેનો ફોન ટેપ ના થઈ જાય. ઈકબાલ કાસકરે તે પણ દાવો કર્યો છે કે, થાણામાં ચાલી રહેલી વસૂલીના ધંધામાં દાઉદની કોઈ જ ભૂમિકા નથી.